	Paslaugos pavadinimas
	Kompensacijų asmenims, sužalotiems atliekant būtinąją karinę tarnybą Sovietinėje armijoje, skyrimas

	PASA kodas
	S-8

	Paslaugos apibūdinimas
	Asmuo dėl vienkartinės kompensacijos skyrimo kreipiasi į savivaldybės administracijos Socialinės paramos skyrių arba į seniūniją pagal savo deklaruotą gyvenamąją vietą. Pareiškėjas užpildo nustatytos formos prašymą ir pateikia visus reikiamus dokumentus. 
Socialinės paramos skyrius užregistruoja gautą prašymą, įvertina pateiktus duomenis ir priima sprendimą dėl kompensacijos skyrimo arba neskyrimo. Priėmus teigiamą sprendimą, lėšos užsakomos iš Socialinės apsaugos ir darbo ministerijos (SADM). Kompensacija išmokama pervedant pinigines lėšas į pareiškėjo nurodytą asmeninę banko sąskaitą per nustatytą terminą nuo lėšų gavimo iš ministerijos.

	Paslaugos teikimo proceso aprašymas (reikalingi atlikti veiksmai)
	Prašymo pateikimas
	Pareiškėjas prašymą ir dokumentus gali pateikti Kelmės rajono savivaldybės administracijos Socialinės paramos skyriuje arba seniūnijoje pagal deklaruotą gyvenamąją vietą šiais būdais:
· Asmeniškai atvykęs į seniūniją arba Socialinės paramos skyrių.
· Paštu, siųsdamas dokumentus registruotu laišku.
· Elektroniniu būdu per Socialinės paramos šeimai informacinę sistemą (SPIS).
· Per el. paštą, pasirašant prašymą saugiu kvalifikuotu elektroniniu parašu.
· Per įgaliotą atstovą arba kurjerį (atstovo teisė turi būti patvirtinta notariškai ar kita įstatymų nustatyta tvarka).
Pastaba: Jei prašymas teikiamas per atstovą, siunčiamas paštu arba el. ryšio priemonėmis (ne per SPIS), privaloma pridėti visų reikiamų dokumentų (įskaitant asmens tapatybės dokumentą) kopijas.

	
	Prašymo nagrinėjimas
	1. Priėmimas: Savivaldybės administracijos atsakingas specialistas priima prašymą su dokumentais ir išduoda pareiškėjui informacinį lapelį apie prašymo gavimą.
2. Trūkumų šalinimas: Jeigu pateikti ne visi reikalingi dokumentai, specialistas per 5 darbo dienas nuo prašymo gavimo praneša pareiškėjui apie trūkumus. Tikslinius dokumentus privaloma pateikti per 30 darbo dienų nuo pranešimo gavimo dienos. Jei per šį terminą dokumentai nepateikiami, prašymas laikomas nepateiktu.
3. Sprendimo priėmimas: Sprendimas dėl vienkartinės kompensacijos skyrimo (arba neskyrimo) priimamas ne vėliau kaip per 30 darbo dienų nuo visų reikalingų dokumentų gavimo dienos. 
4. Išmokėjimas: Skirta vienkartinė kompensacija pareiškėjui išmokama (pervedama į asmeninę sąskaitą) ne vėliau kaip per 5 darbo dienas nuo lėšų gavimo iš Socialinės apsaugos ir darbo ministerijos. Asmenims, patiriantiems socialinę riziką, kompensacija teikiama nepinigine forma arba derinant formas.

	
	Atsakymo pateikimas
	 Sprendimas dėl išmokos skyrimo pareiškėjui pateikiamas jo prašyme nurodytu būdu: SMS žinute, registruotu paštu arba elektroniniu paštu. 

	Dokumentai, kuriuos turi pateikti asmuo
	Dokumento ar informacijos pavadinimas:
	 Kiekvienas teisę į kompensaciją turintis asmuo teikia individualų prašymą skirti vienkartinę kompensaciją. Žuvusiojo (mirusiojo) atveju Kelmės rajono savivaldybės teritorija turi būti paskutinė žuvusiojo nuolatinė gyvenamoji vieta.
Bendrieji dokumentai:
1. Prašymas skirti vienkartinę kompensaciją.
2. Asmens tapatybę patvirtinantis dokumentas (Lietuvos Respublikos piliečio pasas arba asmens tapatybės kortelė). Vairuotojo pažymėjimas tinka tik tapatybės vizualiam patvirtinimui vietoje.
3. Pareiškėjo asmeninės banko sąskaitos numeris.
Priklausomai nuo situacijos (pateikiami papildomi dokumentai):
· Kai kreipiasi sužalotas asmuo (tarnybos metu netekęs darbingumo):
· Asmens su negalia teisių apsaugos agentūros išduota darbingumo lygio (neįgalumo) pažyma, galiojanti kreipimosi dieną.
· Karinės ekspertizės komisijos pažyma ar kitas oficialus dokumentas, patvirtinantis sužalojimo ar ligos ryšį su tarnyba. 
· Kai kreipiasi žuvusio tarnybos metu asmens šeimos nariai:
· Mirties liudijimas (arba jo notariškai patvirtinta kopija).
· Karinio dalinio pranešimas (telegrama) apie žūtį tarnybos metu.
· Giminystės ryšį įrodantys dokumentai (gimimo, santuokos liudijimai). 
· Kai kreipiasi šeimos nariai asmens, kuris mirė vėliau dėl ligos, susijusios su tarnyba:
· Mirties liudijimas (arba jo notariškai patvirtinta kopija).
· Gydytojų konsultacinės komisijos (GKK) arba Valstybinės teismo medicinos ekspertizės išvada, patvirtinanti mirties ryšį su tarnyboje gautu sužalojimu / liga.
· Giminystės ryšį įrodantys dokumentai (gimimo, santuokos liudijimai). 

	
	Duomenų šaltinis:
	Pareiškėjas

	
	Duomenų šaltinis:
	VĮ Registrų centro Gyventojų registras

	Dokumentai, kuriuos gauna pats paslaugos teikėjas
	Dokumento ar informacijos pavadinimas:
	Duomenys apie asmens kodą, vardą, pavardę, deklaruotą gyvenamąją vietą, šeimos sudėtį ir šeiminę padėtį

	
	Duomenų šaltinis:
	Valstybinio socialinio draudimo fondo valdyba prie SADM („Sodra“).  Asmens su negalia teisių apsaugos agentūros (ANTA).

	
	Dokumento ar informacijos pavadinimas:
	Duomenys apie gaunamas pajamas, valstybinio socialinio draudimo išmokas, pensijas ir darbingumo netekimo procentus

	Teisės aktai
	1. Lietuvos Respublikos įstatymas „Dėl socialinės paramos asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms (1945 07 22–1991 12 31)“.
2. Lietuvos Respublikos Vyriausybės 2004 m. rugpjūčio 19 d. nutarimas Nr. 1004 „Dėl Vienkartinių kompensacijų asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms išmokėjimo tvarkos aprašo patvirtinimo“. 






_____________________________
Vardas, pavardė, asmens kodas

__________________________________
Adresas (deklaruota ir faktinė gyvenamoji vieta), telefonas, el.pašatas


	
Kelmės rajono savivaldybės administracijos 
Socialinės paramos skyriui

						

P R A Š Y M A S

20          m.____________________ - ______d.

	

	_ Prašau skirti vienkartinę kompensaciją pagal LR įstatymą dėl socialinės paramos asmenims, sužalotiems atliekant būtinąją karinę tarnybą sovietinėje armijoje (arba: šioje armijoje žuvusiųjų šeimoms__________________________________________________________________________________




PRIDEDAMA: (išvardijami visi kartu pateikiami dokumentai)

Banko sąskaita, sąskaitos numeris
